ອີຈິບ ຈະຈັດ ການເລືອກຕັ້ງ ສະພາ ໃນທ້າຍ ເດືອນເມສານີ້
ອີຈິບ ຈະຈັດການ​ເລືອກ​ຕັ້ງ​ຄັ້ງ​ທໍາ​ອິດ​ ນັບ​ຕັ້ງ​ແຕ່​​ໄດ້​ມີ​ການ​ຮັບຮອງ​ເອົາລັດຖະທຳ​ມະນູນສະບັບໃໝ່ ເລີ້ມໃນວັນທີ 27 ເດືອນເມສາ ຈະມານີ້. ​
ປະທານາທິບໍດີອີຈິບ ທ່ານ Mohamed Morsi ໄດ້ຮຽກຮ້ອງ ໃຫ້ຈັດການເລືອກຕັ້ງສະພາ ເລີ້ມໃນວັນທີ 27 ເດືອນເມສານີ້ ການປ່ອນບັດຈະຈັດຂຶ້ນເປັນ 4 ຂັ້ນຕອນ ໃນທົ່ວປະເທດ ຊຶ່ງ ມີການແບ່ງແຍກກັນຢ່າງເລິກເຊິ່ງ ລະຫວ່າງພັກພະລາດອນ ພາບມຸສລິມ ຊຶ່ງໄດ້ປົກຄອງປະເທດ ນັບຕັ້ງແຕ່ໄດ້ມີການຂັບ ໄລ່ ອະດີດປະທານາທິບໍດີ Hosni Mubarak ອອກຈາກຕຳ ແໜ່ງແລະມີການຕໍ່ຕ້ານຫຼາຍຂຶ້ນຈາກພວກທີ່ບໍ່ຝັກໄຝ່ທາງ ສາສະໜາ ການປ່ອນບັດຈະສີ້ນສຸດລົງໃນທ້າຍເດືອນມິຖຸນາ ໂດຍທີ່ ສະພາແຫ່ງຊາດຊຸດໃໝ່ ມີກຳນົດຈະປະຊຸມກັນຄັ້ງທໍາອິດ ໃນວັນທີ 6 ເດືອນກໍລະກົດ ມັນຈະເປັນການເລືອກຕັ້ງຄັ້ງທໍາອິດຂອງອີຈິບ ນັບຕັ້ງແຕ່ໄດ້ມີການຮັບຮອງເອົາລັດຖະ ທຳມະນູນ ທີ່ໄດ້ຮັບການສະໜັບສະໜຸນໂດຍພັກສາສະໜາອິສລາມ ໃນເດືອນທັນວາ ປີກາຍນີ້ ພວກຕິຕຽນກ່າວວ່າ ລັດຖະທໍາມະນູນດັ່ງກ່າວໄດ້ຮ່າງຂຶ້ນ ໂດຍປາສຈາກການອອກຄວາມຄິດຄວາມເຫັນຂອງພວກຝ່າຍຄ້ານ ແລະມີການຮັບຮອງເອົາໃນ ການລົງປະຊາມະຕິແບບຮີບຮ້ອຍນັ້ນ ແມ່ນບໍ່ສາມາດທີ່ຈະ ໃຫ້ການການຄຸ້ມຄອງປ້ອງກັນສິດທິມະນຸດຢ່າງພຽງພໍ ແລະບໍ່ສາມາດຕັດອຳ ນາດພວກທະຫານລົງໄດ້ ການປະທ້ວງຢ່າງຮຸນແຮງໄດ້ດຳເນີນມາເປັນເວລາຫຼາຍໆເດືອນ ຢູ່ໃນປະເທດອີຈິບ